Közös javaslat A TANÁCS RENDELETE a Fehéroroszországra vonatkozó korlátozó intézkedésekről szóló 765/2006/EK tanácsi rendelet módosításáról /* COM/2012/032 végleges - 2012/0016 (NLE) */





INDOKOLÁS (1) A Tanács 2006. május 18-i 765/2006/EK rendelete előírja Lukasenko elnök és egyes fehérorosz tisztviselők vagyoni eszközeinek befagyasztását. (2) A Tanács a 2012. január …-i 2012/…/KKBP tanácsi határozattal úgy döntött, hogy a pénzeszközök és gazdasági erőforrások befagyasztására vonatkozó korlátozásokat alkalmazni kell i. az emberi jogok súlyos megsértéséért, illetve a civil társadalom és a demokratikus ellenzék elnyomásáért felelős személyekre, ideértve különösen a vezető beosztásban lévő személyeket, valamint ii. a Lukasenko-rezsimet támogató, illetve abból hasznot húzó személyekre és szervezetekre, ideértve különösen a rezsimnek pénzügyi vagy anyagi segítséget nyújtó személyeket és szervezeteket. (3) Ez az intézkedés az Európai Unió működéséről szóló szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a hatálybalépéséhez uniós szintű jogszabály szükséges. (4) Az Unió külügyi és biztonságpolitikai főképviselője és az Európai Bizottság közös javaslatot tesz a 765/2006/EK tanácsi rendelet ennek megfelelő módosítására. 2012/0016 (NLE) Közös javaslat A TANÁCS RENDELETE a Fehéroroszországra vonatkozó korlátozó intézkedésekről szóló 765/2006/EK tanácsi rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 215. cikkére, tekintettel az egyes fehérorosz tisztviselőkkel szembeni korlátozó intézkedésekről szóló 2010/639/KKBP tanácsi határozat módosításáról szóló, 2012. január …-i 2012/…/KKBP tanácsi határozatra[1], tekintettel az Unió külügyi és biztonságpolitikai főképviselője és az Európai Bizottság közös javaslatára, mivel: (1) A Tanács 2006. május 18-i 765/2006/EK rendelete[2] előírja Lukasenko elnök és egyes fehérorosz tisztviselők vagyoni eszközeinek befagyasztását. (2) A Tanács a 2012. január …-i 2012/…/KKBP tanácsi határozattal úgy döntött, hogy a pénzeszközök és gazdasági erőforrások befagyasztására vonatkozó korlátozásokat alkalmazni kell i. az emberi jogok súlyos megsértéséért, illetve a civil társadalom és a demokratikus ellenzék elnyomásáért felelős személyekre, ideértve különösen a vezető beosztásban lévő személyeket, valamint ii. a Lukasenko-rezsimet támogató, illetve abból hasznot húzó személyekre és szervezetekre, ideértve különösen a rezsimnek pénzügyi vagy anyagi segítséget nyújtó személyeket és szervezeteket. (3) Ez az intézkedés az Európai Unió működéséről szóló szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a hatálybalépéséhez uniós szintű jogszabály szükséges. (4) A 765/2006/EK rendeletet ezért ennek megfelelően módosítani kell, ELFOGADTA EZT A RENDELETET: 1. cikk A 765/2006/EK rendelet a következőképpen módosul: A 2. cikk helyébe a következő cikk lép: „2. cikk (1) Az I., az IA. és az IB. mellékletben felsorolt természetes és jogi személyekhez, szervezetekhez és szervekhez tartozó, tulajdonukat képező, általuk birtokolt vagy ellenőrzött valamennyi pénzeszközt és gazdasági erőforrást be kell fagyasztani. (2) Az I., az IA. vagy az IB. mellékletben felsorolt természetes és jogi személyek, szervezetek és szervek rendelkezésére vagy javára – sem közvetlenül, sem közvetve – semmiféle pénzeszköz vagy gazdasági erőforrás nem bocsátható. (3) Tilos olyan tevékenységekben tudatosan és szándékosan részt venni, amelyek közvetlen vagy közvetett célja vagy eredménye az (1) és a (2) bekezdésben említett intézkedések megkerülése. (4) Az I. melléklet azokat a természetes és jogi személyeket, szervezeteket és szerveket tartalmazza, akiket vagy amelyeket a 2010/639/KKBP tanácsi határozat 2. cikke (1) bekezdésének a) pontjának megfelelően a Tanács a Fehéroroszországban 2006. március 19-én tartott elnökválasztáson a nemzetközi választási normák megsértéséért, valamint a civil társadalmat és a demokratikus ellenzéket sújtó szigorért felelősnek, illetve a felelősökkel kapcsolatba hozhatónak tart. (5) Az IA. melléklet azokat a természetes és jogi személyeket, szervezeteket és szerveket tartalmazza, akiket vagy amelyeket a 2010/639/KKBP tanácsi határozat 2. cikke (1) bekezdésének b) pontjának megfelelően a Tanács a Fehéroroszországban 2010. december 19-én tartott elnökválasztáson a nemzetközi választási normák megsértéséért, valamint a civil társadalmat és a demokratikus ellenzéket sújtó szigorért felelősnek, illetve a felelősökkel kapcsolatba hozhatónak tart. (6) Az IB. melléklet azokat a természetes és jogi személyeket, szervezeteket és szerveket tartalmazza, akiket vagy amelyeket a 2010/639/KKBP tanácsi határozat 2. cikke (1) bekezdése c) és d) albekezdésének megfelelően a Tanács i. felelősnek tart az emberi jogok súlyos megsértéséért, illetve a civil társadalom és a demokratikus ellenzék elnyomásáért Fehéroroszországban, vagy ii. a Lukasenko-rezsimet támogató, illetve abból hasznot húzó személyként vagy szervezetként azonosította.” 2. cikk E rendelet mellékletét IB. mellékletként be kell illeszteni a 765/2006/EK rendeletbe. 3. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök “IB. MELLÉKLET Ebben a mellékletben nincsenek bejegyzések” [1] HL L …, 2012.1.…, … o. [2] HL L 134., 2006.5.20., 1. o.